tomron87/hebrew-wikipedia-sentences-corpus huggingface dataset:
בכל מקרה, במסע ההופעות היא ביצעה שני שירים מתוך האלבום: "Secret" ו-"Human Nature", ובמסע ההופעות "Re-Invention World Tour" נכחה גרסת רמיקס לשיר "Bedtime Story" מהאלבום.
למרות הצלחתו הגדולה של הסינגל שנחשב כטוב ביותר, "Secret", מכירות האלבום היו מתונות משציפו.
עם צאתו לשוק, הוא דורג במקום השלישי (על ידי מגזין בילבורד) כאלבום הנמכר ביותר בארצות הברית, עם נתון של 145,000 עותקים שאזלו מן המדפים, ושישה שבועות לאחר מכן, קטף את התואר אלבום זהב.
בכל זאת, מיד אחר כך, מכירות האלבום החלו לצלוע.
המכירות התדלדלו אחרי שיצא הסינגל השני באלבום, "Take a Bow", שעל פי הערכות שונות, הוא זה שגרם לכך.
בסופו של דבר, האלבום זכה בתואר פלטינה משולשת בארצות הברית, מכר יותר משבעה מיליון עותקים ברחבי העולם, ואף היה מועמד לקבל פרס גראמי.
סטן הוקינס מאוניברסיטת לידס הסביר ש-Bedtime Stories "זוהה על ידי המבקרים כנקודה משמעותית לבגרות של האמנית.
זאת, באמצעות נטיעתה בתחומים חדשים של הפקה, ביצוע וכתיבת שירים".
מרי פון אוה מ-Vice ציינה שמסע הקידום הראשוני של האלבום מהווה מעין התנצלות על הדימויים הפרובוקטיביים המיניים של הזמרת, והמבקרים קיוו גם לחזרתה ביצירת מוזיקה "תמימה יותר".
עם זאת, מדונה בחרה להציג את עצמה כבלתי מתנצלת, דיברה על הביקורת שעמה התמודדו מוזיקאיות ופנתה למבקריה ולאנשים שניסו לבייש אותה על היותה פרובוקטיבית.
פון אוה הוסיפה: "Bedtime Stories הוא לא האלבום הראשון שמדורג בראש מורשתה של מדונה.
עם זאת, הוא הרלוונטי ביותר מכל הדברים שעדיין מתרחשים.
לו היא מסכימה לקריאת הציבור ומתנצלת, זה יכול היה לקבוע סטנדרט מסוכן לאופן שבו הציבור יכול לגרום לאמן לשתוק, וזה היה מדרון חלקלק שהיה מוביל זמרות להישאר במקומן".
סעיד סעיד מ-The National הצהיר כי "Bedtime Stories עשוי להיחשב כמוצלח לפי הסטנדרטים של מדונה, אך הוא נשאר אחת ההצהרות היצירתיות החשובות ביותר שלה." "Ray of Light עשוי להרתיע מעריצים מסוימים מלאהוב אותו", כתב סטיוארט מקוני ב-Q.
בהמשך הביקורת כתב, "אך אז Bedtime Stories היה צריך להזהיר אותם מהעובדה שמדונה היא האישה הקובעת איזה מוזיקה היא תוציא, בדיוק כמו שהיא קובעת לעצמה מה היא תלבש".
פטריק דמרקו מ-Philadelphia אמר כי "זה היה תיעוד שחיבר את מדונה כסמל שאנו מכירים היום".
ג'יימיסון קוקס מטיים כינה את האלבום "לא מוערך", בעוד שטרוי סמית' מ-The Plain Dealer חש ש"התעלמו ממנו" כי הוא "נקשר בין היצירה השנויה ביותר במחלוקת שלה (Erotica) ובין, ללא ספק, היצירה הטובה ביותר שלה (Ray of Light)".
הוא שיבח שירים כמו "Take a Bow" שנחשב בעיניו כ"הבלדה הרומנטית הטובה ביותר בקריירה שלה".
ביאנקה גרייסי מאיידולטור כתבה: "Bedtime Stories הוכיח שמדונה מעולם לא איבדה את החוד שלה; היא פשוט החליטה לרכך זאת כדי שהתדמית שלה תוכל להתקבץ ולהתאסף מחדש.
כאשר מקשיבים לנימות החונקות ולהשפעות ה-R&B המשורשרות בו, אתה מבין (בתור מאזין) עד כמה הזמרת יכלה לשנות את הפרסונה שלה בעודה נשמעת אמיתית".
גרייסי האמינה ש-Bedtime Stories הוא אלבום עם "סאונד נצחי" וסימן את ההתפתחות של מדונה כאמנית, המשמשת כמבשר לאלבומה הניסיוני יותר (1998).
עם זאת היא ציינה כיצד האלבום מעולם לא הרפה מהפרובוקציה המינית הקשורה למדונה וכיצד בחרה הזמרת לפנות נגד מה שאנשים ציפו ממנה באותה תקופה – בהיותה מתנצלת.
אמנים רבים במרוצת השנים תיארו את האלבום כבעל השפעה דומיננטית על הקריירה שלהם.
לדוגמה, המפיקה והמוזיקאית סופי, שגם שיתפה פעולה עם מדונה באלבום האולפן השלושה-עשר שלה, Rebel Heart, ב-"Bitch I'm Madonna", הצהירה כי "לדעתי, מדונה יצרה את התבנית לכוכבי פופ מודרניים.
היצירתיות שלה הלכה רחוק יותר, רחבה יותר וארוכה יותר מכל אחד אחר שאני יכולה לחשוב עליו; אני מרגישה שהשירים שלה היו בלתי נשכחים ומשמעותיים בעקביות.
אהבתי את כל השלבים השונים של מדונה בנקודות שונות, אבל אני חושב שעידן [1994] באמת מסקרן, במיוחד ההפקה המוזיקלית – יש לה תחושה ייחודית.
זה הרבה יותר מעוצב וסקסי מאשר הרבה מהטריפ-הופ שיצאו בערך באותה תקופה.
זה בהחלט השפיע על המוזיקה שלי".
באפריל 2020, 25 שנים לאחר יציאתו, האלבום הפך לנושא של קמפיין מדיה חברתית בראשות מעריצים במהלך מגפת הקורונה.
כשהוא מקודם בפלטפורמות מדיה חברתיות עם ההאשטאג, , הקמפיין הביא לכך שהאלבום הגיע למקום הראשון במצעד האלבומים של אייטונס במספר מדינות כולל ארצות הברית, קנדה, ברזיל, אירלנד, טורקיה, והעשירייה הפותחת במספר מדינות בעולם כגון הממלכה המאוחדת, צרפת, מקסיקו וספרד.
לאחר קמפיין המעריצים, האלבום זכה לעלייה ניכרת במכירות.
מדונה חלקה את הכבוד שלה לקמפיין כמה שעות לאחר מכן בטוויטר, והביעה תודה לכל המעריצים בבידוד על שגרמו להישג הזה לקרות.
בשנת 2023, התראיינה הזמרת והשחקנית זנדאיה לווג וסיפרה שהאלבום המושמע ביותר שלה לשנת 2023 הוא Bedtime Stories והצהירה:
קולות רקע - קנת' אדמונדס, דונה דה לורי, ניקי האריס
ניצוח - סוזי קאטיימה, ג'סי ליבי
גיטרה בס - קולין וולף, מישל דגאוסלו
כלי מקלדת - דאלאס אוסטין
ברשימת הקרדיטים מדונה הדגישה את תודתה לשפ פטיבון על העזרה בהפקתו, משום שזו הפעם האחרונה בה הם משתפים פעולה.
מקוםתאריםמכירותארצות הברית (RIAA)פלטינה 3×2,531,000ישראל (IFPI ISR)10,000צרפת (SNEP)זהב 2×200,000*סיכוםבכל העולם8,000,000* נתוני מכירות המבוססים על הסמכה בלבד.^ נתוני משלוחים המבוססים על הסמכה בלבד.
Beginnings: The Lost Tapes 1988–1991 הוא אלבום אוסף שיצא לאור לאחר מותו של טופאק שאקור.
הוא יצא לאור בשנת 2007 והוא מכיל כמה משיריו הראשונים של שאקור שהוקלטו בשנת 1988. אוסף של שירים יצא לאור לראשונה ב-18 באפריל בשנת 2000 תחת הכותרת The Lost Tapes: Circa 1988, אך ירד במהרה מהחנויות על ידי אמו של טופאק, אפני שאקור, בשל הפרת זכויות יוצרים.
בשנת 2007 אותם השירים יצאו שוב תחת אישורה של אפני והאלבום נקרא "Beginnings: The Lost Tapes 1988–1991".
באלבום 10 שירים של טופאק עם הצוות הקודם שלו דיגיטל אנדרגראונד, שלרוב שרו על סמים.
Beck Depression Inventory הוא אחד הכלים הנפוצים ביותר למדידת חומרת דיכאון.
הכלי פותח על ידי אהרון בק, מייסד גישת הטיפול הקוגניטיבי.
הוא מבוסס על שאלון רב-ברירתי בן 21 שאלות לדיווח עצמי של הנבדק.
פיתוח כלי הערכה פסיכולוגי זה הביא לשינוי מעמיק בתפיסת אנשי מקצוע, אשר עד לפיתוחו תפסו את תופעת הדיכאון במודל פסיכודינמי ולא כתופעה הנטועה במחשבותיו של המטופל.
גרסת ה-BDI הנמצאת בשימוש כיום נועדה לנבדקים מעל גיל 13 ועוסקת בתסמינים של דיכאון כגון חוסר תקווה ורגזנות, מחשבות אשם ועונש, ותסמינים פיזיולוגיים כגון עייפות, ירידה במשקל, ואובדן עניין במין.
ישנן שלוש גרסאות ל-BDI: הגרסה המקורית, אשר התפרסמה לראשונה בשנת 1961; גרסה משנת 1978 (כונתה BDI-1A); וגרסה משנת 1996 (כונתה BDI-II).
קיים שימוש נרחב ב-BDI בקרב אנשי מקצועות בריאות וחוקרים בתחומים רבים.
באופן היסטורי, דיכאון תואר במונחים פסיכודינמיים כ"עוינות פנימית נגד העצמי".
בניגוד להשקפה זו, שאלון BDI פותח בדרך חדשנית לתקופתו והתבסס על תגובות מילוליות של הנבדקים בדיווחיהם על תסמיניהם, תוך שימוש בסולם מובנה היכול לשקף את העוצמה, או החומרה, של תסמין מסוים.
לאורך כל מחקריו, והמודל הקוגניטיבי לדיכאון שפיתח, הדגיש אהרון בק את חשיבותן של "תפיסות שליליות": מחשבות מתמשכות, לא מדויקות ולעיתים טורדניות על העצמי.
להשקפתו, מחשבות אלה הן שגרמו לדיכאון, ולא היו תוצרי הדיכאון.
בק פיתח שילוש של מחשבות שליליות: על העולם, העתיד והעצמי, שלהן היה תפקיד מרכזי בדיכאון.
דוגמה לשילוש כזה, הלקוח ממחקרו של בראון, הוא סטודנט אשר קיבל ציון נמוך בבחינה:
לסטודנט מחשבות שליליות על העולם, כך שהוא עשוי להאמין שאינו נהנה מן הקורס.
לסטודנט מחשבות שליליות על עתידו, כיוון שהוא חושב שייתכן ולא יקבל ציון עובר בקורס.
לסטודנט מחשבות שליליות על עצמו, כיוון שהוא עשוי לחוש שאינו זכאי ללמוד באוניברסיטה.
בשאלותיו משקף ה-BDI שלושה ממדים אלה.
לדוגמה, בין אפשרויות הבחירה מופיעים ההיגדים: "איבדתי עניין באנשים אחרים" כדי לשקף את מימד המחשבה על העולם, "אני חש מיואש בקשר לעתיד" כדי לשקף את מימד המחשבה על העתיד, ו"אני מאשים את עצמי בכל דבר רע שקורה" כדי לשקף את מימד העצמי.
תפיסת תופעת הדיכאון כמוזנת על ידי מחשבות שליליות פולשניות זכתה ליישום מיוחד בטיפול קוגניטיבי-התנהגותי, אשר מטרתו לאתגר ולנטרל מחשבות אלה באמצעות טכניקות כגון הבניה קוגניטיבית מחודשת.
השאלון המקורי, אשר פורסם לראשונה בשנת 1961, הורכב מ-21 שאלות הבוחנות כיצד הרגיש הנבדק בשבוע האחרון.
לכל שאלה לפחות ארבע תשובות אפשריות לבחירה, המשתנות במידת העוצמה.
(2) אני עצוב כל הזמן ולא יכול לצאת מזה.
(3) אני כל כך עצוב שאינני יכול לעמוד בכך.
כאשר ניתן ציון לתגובות הנבחן, כל תשובה מקבלת ערך נקודתי הנע בין אפס לשלוש.
סיכום כל הציונים לשאלות מושווה לסולם ציונים קבוע המצביע על חומרת הדיכאון.
סולם הציונים התקני מחולק כדלהלן:
0-9 מצביע על דיכאון מזערי.
10-18 מצביע על דיכאון קל.
19-29 מצביע על דיכאון בינוני.
30-63 מצביע על דיכאון קשה.
ככל שהתוצאה גבוהה יותר היא מצביעה על תסמינים קשים יותר של דיכאון.
בחלק מן השאלות יותר מתשובה אחת מקבלת את אותו ניקוד.
BDI-1A היא גרסה של הכלי המקורי אשר פותחה על ידי בק בשנות ה-70, והוגנה בזכויות יוצרים בשנת 1978. כדי להקל על השימוש בשאלון, הוסרו תגובות בעלות ניקוד זהה, והנבדק נשאל באשר להרגשתו בשבועיים שקדמו למענה לשאלון.
העקיבות הפנימית של BDI-1A הייתה טובה, עם ציון מהימנות אלפא קורנבך של כ-0.85, אשר משמעותו היא כי קיים מתאם גבוה בין הפריטים.
אולם בגרסה זו נותרו מספר חסרונות: השאלון התייחס רק לשישה מתוך תשעה הקריטריונים של דיכאון בהתאם למדריך הפסיכיאטרי האבחוני DSM III.
הביקורת על שאלון BDI-1A הביא לפיתוחו של BDI-II.
BDI-II פותח בתגובה לפרסום הגרסה החדשה של המדריך הפסיכיאטרי, DSM-IV, על ידי האגודה האמריקנית לפסיכיאטריה, שכללה שינויים לקריטריונים הדיאגנוסטיים של הפרעת דיכאון.
בעקבות זאת הוחלפו בשאלון פריטים העוסקים בשינויים בדימוי גוף, היפוכונדריה וקשיים בעבודה.
כמו כן, הפרעות שינה ואובדן תיאבון שונו כדי להעריך עלייה וירידה בשינה ובתיאבון.
כל הפריטים בשאלון, להוציא שלושה, נוסחו מחדש.
רק הפריטים העוסקים בתחושות של הענשה, מחשבות אובדניות ועניין בחיי מין, נותרו ללא שינוי.
בשאלון זה נשאלו הנבדקים כיצד חשו בשבועיים האחרונים.
בדומה לשאלון המקורי, גם BDI-II מכיל 21 שאלות וכל תשובה זוכה לניקוד של 0-3 נקודות.
סולם חומרת הדיכאון שונה: 0-13 נקודות משמעותן דיכאון מזערי; 14-19 דיכאון קל; 20-28 דיכאון בינוני; 29-63 דיכאון קשה.
ניקוד גבוה יותר מצביע על תסמינים דיכאוניים קשים יותר.
אחד המדדים ליעילות כלי הבדיקה הוא השוואתו לתוצאות המתקבלות מכלים אחרים שנמצאו מהימנים, לעומת ראיון קליני המבוצע על ידי איש מקצוע מיומן.
במדד זה נמצא BDI-II בעל מתאם גבוה למבחן המילטון לדיכאון — מתאם פירסון של 0.71. המבחן גם נמצא בעל מתאם גבוה לבדיקה חוזרת לאחר שבוע (מתאם פירסון 0.93), המצביע על כך שאינו רגיש לשינויים יומיים במצב הרוח.
לשאלון גם עקיבות פנימית גבוהה (α=.91).
הגרסה העברית של שאלון BDI-II נבדקה ועברה תיקוף מול אוכלוסייה נורמטיבית, מול אוכלוסיית מאובחני דיכאון אמבולטורי, ומול מאובחני דיכאון מאושפזים.
Bedtime Prayers (מאנגלית: תפילות של זמן השינה) הוא האלבום השני של להקת הדת' מטאל השוודית בליינדד קולוני.
האלבום יצא לאור בדצמבר של שנת 2006.
כל השירים נכתבו והולחנו על ידי להקת בליינדד קולוני.
רוי ארלנדסון - גיטרה בס
"Begin Again" (בעברית: "לְהַתְחִיל מֵחָדָשׁ") הוא שיר שנכתב והוקלט על ידי הזמרת האמריקאית טיילור סוויפט לאלבום האולפן הרביעי שלה, Red.
סוויפט הפיקה את השיר יחד עם ניית'ן צ'פמן ודן האף.
בתחילה פורסם השיר כסינגל שיווקי ב-25 בספטמבר 2012 על ידי ביג משין רקורדס, השיר שימש כסינגל השני מהאלבום ב-1 באוקטובר 2012. "Begin Again" הוא שיר בסגנון קאנטרי, כאשר התוכן המילולי עוסק בלהתאהב בשנית לאחר מערכת יחסים כושלת.
השיר זכה לשבחים רבים על ידי מבקרי המוזיקה, כאשר רבים מהם החמיאו על כתיבתה ושיבחו על חזרתה לסגנון הקאנטרי עבור סגירת האלבום.
השיר מלווה בקליפ שבוים על ידי פיליפ אנדלמן, אשר גם ביים את הקליפ "Safe & Sound" של סוויפט.
"Begin Again" היה להצלחה מסחרית, וזה הפך אותו לשיר השני של סוויפט מתוך אותו אלבום שהגיע לעשירייה הפותחת במצעדים של קנדה וארצות הברית, כאשר לפניו ממוקם "We Are Never Ever Getting Back Together", שדורג במקום השביעי והרביעי בהתאמה.
השיר זכה בתואר פלטינה על ידי איגוד תעשיית ההקלטות האמריקאי (RIAA).
השיר אף מועמד לפרס גראמי לשיר הקאנטרי הטוב ביותר בטקס פרסי גראמי ה-56.
הסרטון מתחיל עם סוויפט עומדת על גשר תוך התבוננות מהורהרת על פני המים, במחשבות על אהבתה האבודה.
לאחר מכן היא מטיילת לאורך האיל דה לה סיטה בפריז, כאשר היא לבושה בשמלה אדומה עם פרח לבן ויושבת ליד נהר הסיין (seine).
הקליפ עורר בעיני רבים צורך להשוות אותו לשיר "Someone like You" של הזמרת אדל וכן לשיר אחר של סוויפט "Back to December".
לאחר מכן היא רוכבת על אופניים במורד רחוב מרוצף, כאשר היא מרכיבה משקפי שמש.
היא הולכת לעשות קניות, ומודדת בגדים חדשים, שמשולבים עם סצנות של סוויפט כאשר היא שרה לאדם העומד מולה.
בבית קפה תוך כדי לגימת המשקה שלה, את תשומת הלב שלה ניצבת לאדם הצרפתי שאליו היא דיברה קודם.
הוא מחל לצלם אותה עם מצלמת ה-Leica M שלו.
לאחר מכן הם מנהלים שיחה, צוחקים ומצחקקים זה על זה.
בהמשך מוצגים קטעים בהם נראית סוויפט יושב בפארק וטועמת מאפה.
מוצגת גם סצנת הליכה מהירה על יד הסיין.
הקליפ מסתיים כאשר השניים הולכים זה לצד זה, כך שסוויפט מאפשרת לעצמה "להתחיל שוב".
במגזין אנטרטיינמנט ויקלי כינו את הסרטון "עוד קלאסיקה מתוקה של סוויפט" וכתבו: "אף על פי שהחבר שלה לא צוחק מהבדיחות שלה ומשעמם אותה עם סיפורים על משפחתו בחג המולד כאשר צופה בסרטים מסורתיים, היא מוצאת את הפתרון האולטימטיבי: לשוטט ברחובות פריז, ולצחוק עם בחורים נאים בבית קפה.
זה יופי של קליפ, אבל קצת מנומנם.
כמו כן, יש משהו בטענה שהוא מזכיר את 'Back To December' — ייתכן שאלו הצבעים, או האווירה המדוכדכת?".
נכון לינואר 2021, מונה הצפיות של הקליפ עומד על למעלה מ-180 מיליון צפיות.
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות54רולינג סטוןכל 206 השירים של טיילור סוויפט, לפי דירוג35BuzzFeed167 השירים הטובים ביותר של טיילור סוויפט, לפי דירוג52NMEהשירים הטובים ביותר של טיילור סוויפט, לפי דירוג92Paste158 השירים הטובים ביותר של טיילור סוויפט, לפי דירוג26Vulture179 השירים הטובים ביותר של טיילור סוויפט, לפי דירוג33
"Begin Again" בוצע באצטדיון NRG ביוסטון, טקסס, ב-23 באפריל 2023.
הורדה דיגיטלית / מהדורה מוגבלת של תקליטור
אזורתאריך יציאהפורמטחברת תקליטיםמקורארצות הברית25 בספטמבר 2012הורדה דיגיטליתביג משין1 באוקטובר 2012רדיו קאנטרי23 באוקטובר 2012תקליטור
(בעברית: להתחיל מחדש (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט.
ההקלטה החוזרת של סוויפט לשירה "Begin Again" משנת 2012, היא הרצועה השש עשרה מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס.
סוויפט כתבה את השיר לבדה.
"" כולל את אותן המילים, ההפקה והמכשור של "Begin Again" המקורי.
Beg for It (בעברית: להתחנן לזה) הוא סינגל שהוקלט על ידי הראפרית האוסטרלית איגי אזליה, בשיתוף הזמרת הדנית, מו.
השיר יצא לאור ב-24 באוקטובר 2014, כסינגל הראשון מתוך המהדורה המחודשת Reclassified, שיצאה עבור אלבומה הראשון של אזליה, The New Classic.
השיר הגיע אל המקום ה-27 במצעד הבילבורד הוט 100, ה-4 במצעד שבגרמניה, וה-9 במצעד שבפלנדריה.
השיר נכתב על ידי אזליה עצמה, ועל ידי צ'ארלי XCX, ששתפה פעולה עם אזליה לפני כן בלהיט, "Fancy".
השיר הוא שיר בסגנון פופ-ראפ, המשלב בתוכו גם את סגנון האלקטרו-טראפ, שאפיין שירים נוספים מן האלבום.
עם השיר הופיעו השתיים לראשונה בסאטרדיי נייט לייב, במופע שהתקיים ב-25 באוקטובר 2014, יום אחרי שיצא כסינגל.
לשיר היה צריך לצאת וידאו קליפ מלא, אך בשל תקלות ועיכובים רבים שנגמרו עקב יציאתה של אזליה לסיבוב ההופעות הראשון שלה "The New Classic Tour", הוא נגנז, ולא פורסם באף פלטפורמה.
במקום ווידאו קליפ מלא שנגנז, הוציאה אזליה לשיר קליפ עם מילות השיר, שצבר למעלה מ-25 מיליון צפיות.
מדינהתאריך יציאהפורמטגרסהחברת תקליטיםמקורארצות הברית24 באוקטובר 2014הורדה דיגיטליתסינגלדאף ג'אם28 באוקטובר 2014רדיו קצבי • רדיו להיטיםבריטניה24 בנובמבר 2014הורדה דיגיטליתוירג'ין EMIאוסטרליה18 בדצמבר 2014מיני-אלבום (רמיקסים)בריטניה25 בינואר 2015
Begin to Hope (מאנגלית: להתחיל לקוות) הוא אלבום האולפן הרביעי של הזמרת האמריקאית רג'ינה ספקטור.
הוא יצא לאור ב-13 ביוני 2006. האלבום הגיע למקום 70 בבילבורד 200, ולאחר צבירת הפופולריות של הסינגל "Fidelity", הגיע לשיא במקום 20, וכונה "מכתיב קצב" על ידי בילבורד.
רולינג סטון כינה את האלבום, האלבום ה-21 הטוב ביותר של 2006. האלבום קיבל תקליט זהב על ידי ה-RIAA עבור ייצוא קמעונאי לארצות הברית של 500,000 יחידות.
האלבום היה מועמד לפרס המוזיקה האמריקאי "שורטליסט" ב-2006.
רג'ינה ספקטור – פסנתר, שירה, גיטרה, כלי הקשה
ניק ולנסי – גיטרה בשיר "Better"
דייוויד קאנה – בס בשיר "Better"
ז'או גאנג – ארהו בשיר "Field Below"
וויליאמס – סקסופון בשיר "Lady"
רייצ'ל בת' אגנהופר – עיצוב אלבום
דייוויד קאנה - מפיק פופ מיינסטרים
שנהמצעדמיקום שיא2007מצעד האלבומים האוסטרלי (ARIA)292006מצעד האלבומים האוסטרי722007מצעד האלבומים האירי182007מצעד האלבומים של ניו זילנד (RIANZ)102007מצעד האלבומים השוודי182006ארצות הברית האלבומים החדשים הלוהטים הטובים ביותר12007ארצות הברית בילבורד 200202007מצעד האלבומים הבריטי53
ב-2006, הסינגל הראשון של רג'ינה ספקטור, "Fidelity", הופיע לראשונה ב-VH1. זמן קצר לאחר מכן, VH1 כלל אותה ברשימת "אתה צריך לדעת: אמנים בעלייה".
ספקטור ביצעה את "Fidelity" בלייט נייט עם קונאן או'בריאן ביולי 2006 ובתוכנית "בוקר טוב אמריקה" ב-ABC באפריל 2007. היא ביצעה גם את "On the Radio" בג'ימי קימל בשידור חי!
בנובמבר 2006. היא ביצעה את השיר שוב בתוכנית לייט נייט עם דייוויד לטרמן באפריל 2007, ובתוכנית האוסטרלית בהנחייתו של רוב מקמנוס ב-2007.
השיר "Better", יצא לרדיו בסוף יולי 2007.
למרות שהוא לא יצא לאור כסינגל, "Hotel Song" הגיע למקום 11 בטבלאות ההורדה האיריות ובמקום 16 במצעד האירי, 50 הסינגלים הכי טובים, במאי 2007.
"Samson" היא הקלטה מחודשת של השיר שפורסם במקור באלבומה השני של ספקטור משנת 2002, Songs.
גוון סטפאני שרה את השיר בעונה ה-9 של The Voice בקרב שלה עם קורין בוקובסקי וצ'ייס קארבי
ל-"Après Moi" קיימת גרסת כיסוי על ידי פיטר גבריאל הנכנסה ב-2010 לאלבומו Scratch My Back (המכיל רק גרסאות כיסוי).
השיר "Better" הופיע בעונה הרביעית של תוכנית הטלוויזיה, איך פגשתי את אמא, בפרק שכותרתו "באושר ועושר".
גרסת פסנתר של השיר הופיעה בצורה בולטת לאורך כל פרק סיום הסדרה של האישה הטובה ב-2016.
השיר "Hotel Song" השתתף במספר פרסומות של חברת הטלפון הנייד וודאפון באירלנד, מה שתרם להעלאת הפופולריות של השיר במדינה.
השיר גם השתתף בשנת 2011 בסרט חברים עם ילדים.
השיר "Music Box" השתתף בפרסומת של חברת JCPenny.
השיר "Samson" הופיע בסדרה CSI: NY בפרק "גישה מלאה", בעונה השנייה.
השיר "Field Below" הופיע בפרק בסדרה מחשבות פליליות.
השיר "That Time" הופיע ב-2008 בסרטו של מרטין מקדונה "ברוז'" בכיכובו של קולין פארל וברנדן גליסון.
השיר "Hero" הופיע בסרט 500 ימים עם סאמר, יחד עם השיר "Us" מאלבומה הקודם של ספקטור.
בניו זילנד, קיבל האלבום אלבום זהב לאחר שנמכרו מעל 7,500 עותקים.
באוסטרליה, קיבל האלבום אלבום זהב לאחר שנמכרו מעל 35,000 עותקים.
בארצות הברית, האלבום קיבל אלבום זהב לאחר שייצא מעל 500,000 עותקים.
מאז מספר המכירות של האלבום גדל ועבר את ה-600,000 עותקים.
Bed (בעברית: מיטה) הוא סינגל של הראפרית הטרינידדית ניקי מינאז' מתוך אלבומה הרביעי Queen.
השיר יצא לאור ב-14 ביוני 2018 לאחר הסינגל הראשון "Chun-Li" מתוך האלבום.
השיר הוא שיתוף פעולה יחד עם אריאנה גרנדה, וזהו שיתוף הפעולה הרביעי ביניהם.
השיר הגיע למקום ה-42 במצעד האמריקאי בילבורד הוט 100, והגיע לטופ 20 במצעדים ברחבי העולם כגון: אוסטרליה, סקוטלנד ובריטניה.
השיר נכתב על ידי ניקי מינאז' ביחד עם סופה דופס והופק על ידי סופה דופס גם כן.
איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה, תוך שאיגוד תעשיית ההקלטות האוסטרלי העניק לו את תואר הזהב גם כן.
ב-29 ביוני 2018, נשלח השיר לרדיו השירים העכשוויים שבאיטליה, שם יצא כסינגל.
"Beeline" הוא ספק תקשורת סלולרית בבעלות חברת וימפל קום המהווה גם ספק שירותי אינטרנט ותקשורת סלולרית על רשתות GSM, UMTS ו-LTE ונחשב לאחת מחברות הסלולר הגדולות ברוסיה.
החברה הוקמה ביוזמת דמיטרי זימין ב-6 באוגוסט 1993 כמותג תקשורת סלולרית.
וימפל קום הייתה מפעילת התקשורת השלישית בגודלה ברוסיה והיא מתחרה בחברות כמו מגאפון, Tele2 רוסיה ו-MTS.
Beeline הושקה כמותג המזוהה עם הצבעים שחור-צהוב, כדבורה ונועד לשדר את החברה כמותג צעיר וכייפי ומוטו החברה הוא "לחיות בצד הבהיר" ("Живи на яркой стороне").
כיום זהו אחד ממאה המותגים היקרים בעולם.
החברה התפתחה מאוד ברבות השנים, בעיקר לאחר תחילת המאה ה-21 והיא מספקת שירותים גם לארמניה (באמצעות חברת ArmenTel), גאורגיה, קירגיזסטן, קזחסטן (באמצעות KaR-Tel), לאוס ואוקראינה (באמצעות קייב סטאר).
"Bedtime Story" (בעברית: "סִפּוּר לִפְנֵי הַשִּׁינָה") הוא סינגל שהוקלט על ידי הזמרת-יוצרת האמריקאית מדונה, מתוך אלבום האולפן השישי שלה, Bedtime Stories.
השיר יצא כסינגל השלישי מהאלבום ב-13 בפברואר 1995, על ידי חברות התקליטים האחים וורנר, מאבריק רקורדס וסייר רקורדס.
השיר הגיע למקום הרביעי במצעד הסינגלים הבריטי, וה-42 במצעד הבילבורד הוט 100.
השיר נכתב על ידי ביורק ביחד עם נלי הופר ומריוס דה פריס, והופק על ידי מדונה והופר.
שיר זה הוא אחד משיריה הבודדים בקריירה של מדונה בו לא השתתפה בכתיבתו.
"Bedtime Story" הוא שיר בסגנון האלקטרוני, אשר מאפיין שירים נוספים מתוך האלבום.
הווידאו קליפ שלו הוא הרביעי היקר ביותר בכל הזמנים.
עם השיר הופיעה מדונה פעם אחת בלבד במהלך הקריירה שלה.
כלפי השיר הופנו שבחים רבים וביקורות חיוביות מטעם מבקרי המוזיקה.
סטיבן תומאס ארלוויין מ-AllMusic כתב שהשיר הוא "אחד מהשירים הטובים ביותר באלבום" והוסיף כי "השיר עובד לאט-לאט, עד שהלחנים שלו נכנסים אל התת-המודע של המאזין, בדיוק כמו פעימות של בס".
סאל צ'ינקוומני מ-Slant Magazine שיבח את השיר בטענה שיש לו "פוטנציאל שלא מומש" וכי הוא "יכול היה להיות ה-"Vogue" הבא".
Beg, Steal or Borrow (בעברית: אתחנן, אגנוב או אשאיל) היה השיר שייצג את הממלכה המאוחדת בתחרות האירוויזיון של שנת 1972 שביצעה הלהקה האנגלית המשחרים החדשים.
את השיר כתבו והלחינו טוני קול, סטיב וולף וגריים הול.
בערב התחרות דייוויד מקיי ניצח על התזמורת.
נושא השיר הוא אהבה למאהב קודם.
זוג האוהבים היו צריכים להיות יחד, ואחד מהם "יתחנן, יגנוב או ישאיל" כדי להחזיר את אהבתו של השני.
בתחרות שובץ השיר במקום החמישי, אחרי השיר "Amanece" של חיימה מוריי מספרד ולפני השיר "Småting" בביצוע גרטה קאופלנד ובני בורג מנורווגיה.
השיר קיבל 114 נקודות והגיע למקום השני מתוך 18, עם 14 נקודות פחות מהשיר הזוכה, Après toi.
מצעד (1972)מיקום שיא נורווגיה1 מצעד הסינגלים הבריטי2 אירלנד3 הולנד3 גרמניה5 דרום אפריקה10 שווייץ5 בלגיה (פלמי)9
"Beg" (מעוצב באותיות גדולות) הוא סינגל שהוקלט על ידי הזמר הישראלי עומר אדם והזמרת הישראלית נטע ברזילי.
השיר יצא לאור ב-26 בדצמבר 2019, כסינגל מתוך אלבומו השישי של אדם Omer, דרך חברת התקליטים אן אם סי יונייטד.
השיר נכתב והולחן על ידי עומר אדם, נטע ברזילי, דורון מדלי, אבי אוחיון, אבשלום אריאל והופק על ידי ינון יהל ואבשלום אריאל.
השיר הוא בסגנון הפופ, אשר משלב בתוכו גם את סגנון הדאנס.
טרם יצא הווידאו קליפ המלא של השיר, העלה אדם לערוץ היוטיוב שלו ב-26 בדצמבר 2019, את האודיו הרשמי של השיר.
נכון לדצמבר 2025 יש לשיר למעלה מ-11 מיליון צפיות ביוטיוב.
Behind These Hazel Eyes הוא סינגל שהוקלט על ידי הזמרת-יוצרת האמריקאית קלי קלרקסון, מתוך אלבום האולפן השני שלה, Breakaway.
השיר יצא לאור ב-12 באפריל 2005, על ידי חברת התקליטים תקליטי RCA, כסינגל השני מתוך האלבום.
השיר הגיע למקום השישי במצעד הבילבורד הוט 100.
השיר נכתב על ידי קלי קלרקסון ביחד עם מקס מרטין וד"ר לוק והופק על ידי מרטין וד"ר לוק גם כן.
איגוד תעשיית ההקלטות האמריקאי העניק לשיר את תואר הפלטינה על מכירות של למעלה ממיליון עותקים במדינה, מה שהופך אותו לאחד משיריה הנמכרים ביותר של קלרקסון.
הווידאו קליפ הרשמי של השיר הועלה ליוטיוב במרץ 2010, תוך שצבר למעלה מ-60 מיליון צפיות.
מקוםתאריםמכירותארצות הברית (RIAA)פלטינה1,644,000בריטניה (BPI)כסף200,000קנדה (Music Canada)פלטינה20,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורארצות הברית12 באפריל 2005רדיו מיינסטריםתקליטי RCAאוסטרליה17 ביוני 2005מקסי סינגלסוני מיוזיק BMGצרפת1 באוגוסט 2005הורדה דיגיטלית (רמיקס דאנס)אירלנד9 בספטמבר 2005הורדה דיגיטליתגרמניהנורווגיה12 בספטמבר 2005הממלכה המאוחדת19 בספטמבר 2005תקליטורמקסי סינגלגרמניה21 באוקטובר 2005גרמניה28 באוקטובר 2005תקליטור
Before Love Came to Kill Us (בעברית: לפני שאהבה באה להרוג אותנו) הוא אלבום הבכורה של הזמרת-יוצרת והפזמונאית הקנדית ג'סי רייז.
האלבום יצא לאור ב-27 במרץ 2020 על ידי חברות התקליטים איילנד רקורדס ו-FMLY.
ביוני 2020, נכלל האלבום ברשימת "50 האלבומים הטובים ביותר של שנת 2020 עד כה" של מגזין בילבורד.
Being Human in Public (בעברית: להיות אנושי ברבים) הוא המיני-אלבום השני של הזמרת-יוצרת והפזמונאית הקנדית ג'סי רייז.
המיני-אלבום יצא לאור ב-19 באוקטובר 2018 על ידי חברות התקליטים איילנד רקורדס ו-FMLY.
Behind Hazel Eyes הוא אלבום הווידאו השני של הזמרת קלי קלרקסון אשר יצא ב-29 במרץ 2005 על ידי 19 רקורדינגס.
האלבום כולל סרט דוקומנטרי על חייה של קלרקסון והקריירה שלה.
במהלך הסרט קלרקסון נותנת הצצה אל בית ילדותה שבטקסס ושל בית הספר האלמנטרי בו גם למד הזמר פרינס.
בנוסף גם המורה שגילתה את כישרון השירה של קלרקסון מופיעה בסרט וקטעים מתוך האודישן שלה ל"אמריקן איידול".
בנוסף ישנם גם קטעי מאחורי הקלעים של הסרט "יומני הנסיכה 2" שבו כיכבה קלרקסון, קטעי מאחורי הקלעים של הקלטות אלבומה השני ושל הצילומים לקליפ של השיר "Breakaway" והופעה חיה שלה עם השיר "Beautiful Disaster" מאלבום הבכורה שלה.
Before the Dinosaurs (בעברית: לפני הדינוזאורים) הוא אלבום האולפן השני של הזמרת-יוצרת הדנית אאורה דיון.
האלבום יצא לאור ב-4 בנובמבר 2011 על ידי חברות התקליטים יוניברסל מיוזיק ואיילנד רקורדס.
האלבום קיבל ביקורות מעורבות ממבקרי המוזיקה, שהשוו את דיונה לזמרת ליידי גאגא, אך הרגישו שהאלבום נערך יתר על המידה.
מדינהתאריך יציאהפורמטחברת תקליטיםגרסהגרמניה4 בנובמבר 2011תקליטור • הורדה דיגיטליתאיילנד • יוניברסל • קול-מיוזיקרגילהשווייץאוסטריההולנדדנמרקפולין31 בינואר 2012מג'יק • יוניברסלגרמניה27 בפברואר 2012איילנד • יוניברסל • קול-מיוזיקמהדורה מיוחדת
Beez in the Trap (בעברית: דבורה בתוך מלכודת) הוא סינגל שהוקלט על ידי הראפרית הטרינידדית ניקי מינאז', מתוך אלבום האולפן השני שלה, Pink Friday: Roman Reloaded.
השיר יצא לאור ב-29 במאי 2012, על ידי חברות התקליטים יאנג מאני, קאש מאני רקורדס וריפבליק רקורדס, כסינגל השלישי מתוך האלבום.
השיר הגיע למקום השביעי במצעד שירי הראפ.
השיר נכתב על ידי ניקי מינאז', מוריס ג'ורדן ו-2 צ'יינז והופק על ידי המפיק המוזיקלי קנו.
איגוד תעשיית ההקלטות האמריקאי העניק לשיר את תואר הזהב, על מכירות של למעלה מ-500,000 עותקים במדינה, דבר אשר הופך אותו לאחד מהשירים המצליחים ביותר מהאלבום.
פרק זמן לאחר צאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-70 מיליון השמעות.
הווידאו קליפ הרשמי של השיר הועלה לערוץ היוטיוב של ניקי מינאז' ב-7 באפריל 2012. הקליפ זכה להצלחה וצבר למעלה מ-190 מיליון צפיות.
מדינהתאריך יציאהפורמטמקורארצות הברית29 במאי 2012רדיו קצבי
Behind the Front (בעברית: מאחורי החזית) הוא אלבום הבכורה של הלהקה האמריקאית בלאק אייד פיז.
האלבום יצא לאור ב-30 ביוני 1998 על ידי חברות התקליטים אינטרסקופ רקורדס ווויל.איי.אם מיוזיק גרופ.
מדינהתאריך יציאהפורמטחברת תקליטיםמקורעולם30 ביוני 1998תקליטוראינטרסקופ רקורדס • וויל.איי.אם מיוזיק גרופ
Bed of Lies (בעברית: מיטת השקרים) הוא סינגל שהוקלט על ידי הראפרית הטרינידדית ניקי מינאז', ביחד עם הזמרת האמריקאית סקיילר גריי, מתוך אלבומה שלישי, The Pinkprint.
השיר יצא לאור ב-16 בנובמבר 2014, כסינגל מתוך האלבום, על ידי חברות התקליטים יאנג מאני, ריפבליק רקורדס וקאש מאני.
השיר הגיע למקום הרביעי במצעד שירי ה-R&B.
השיר נכתב על ידי ניקי מינאז', סקיילר גריי, ג'סטין דייבי, וינאי ויאס, ג'רמי קולמן, דניאל ג'ונסטון ובריאן איזק והופק על ידי אלכס דה קיד, קיין ביטז ובריאן איזק.
איגוד תעשיית ההקלטות האוסטרלי העניק לשיר את תואר הפלטינה, על מכירות של למעלה מ-70,000 עותקים במדינה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-135 מיליון השמעות.
מקוםתאריםמכירותאוסטרליה (ARIA)פלטינה70,000נורווגיה (IFPI Norway)פלטינה10,000ניו זילנד (RMNZ)זהב7,500שוודיה (GLF)פלטינה 2×80,000
Beerbongs & Bentleys (בעברית: ברבונגס ובנטלי) הוא אלבום האולפן השני של הזמר-יוצר האמריקאי פוסט מאלון.
האלבום יצא לאור ב-27 באפריל 2018 על ידי חברת התקליטים ריפבליק רקורדס.
מדינהתאריך יציאהפורמטחברת תקליטיםמקורעולם27 באפריל 2018תקליט • תקליטור • הורדה דיגיטליתריפבליק רקורדס
Before He Cheats (בעברית: לפני שהוא בוגד) הוא סינגל שהוקלט על ידי הזמרת-יוצרת האמריקאית קארי אנדרווד, מתוך אלבום הבכורה שלה, Some Hearts.
השיר יצא לאור ב-19 באוגוסט 2006, על ידי חברת התקליטים אריסטה רקורדס, כסינגל הרביעי מתוך האלבום.
השיר נכתב על ידי ג'וש קיר וכריס טומפקינס והופק על ידי מארק ברייט, בדומה לסינגל הקודם "Don't Forget to Remember Me".
השיר נשאר במצעד הבילבורד הוט 100 במשך 64 שבועות רצופים, דבר אשר הופך אותו לשיר השני בהיסטוריה שהצליח לעשות זאת.
פרק זמן לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-13 מיליון השמעות.
"Before He Cheats" הפך לשיר הקאנטרי הראשון אי פעם שנמכר בלמעלה משני מיליון עותקים דיגיטליים והיה בעבר שיר הקאנטרי הנמכר ביותר בכל הזמנים.
השיר נמכר בלמעלה מ-4,483,000 עותקים דיגיטליים נכון לינואר 2020, ונחשב לשירה הנמכר ביותר של אנדרווד בארצות הברית.
איגוד תעשיית ההקלטות האמריקאי העניק לשיר את תואר הפלטינה המשושת, על מכירות של למעלה משישה מיליון עותקים במדינה.
ארגוןרשימהמיקוםמקורבילבורד500 שירי הפופ של כל הזמנים381
מקוםתאריםמכירותארצות הברית (RIAA)פלטינה 7×7,000,000בריטניה (BPI)כסף200,000קנדה (Music Canada)פלטינה40,000 מכירות + הזרמת מדיה בלבד
Before the Doors: Live on I-5 Soundcheck הוא מיני אלבום של להקת הגראנג' האמריקאית סאונדגארדן שיצא לאור בנובמבר 2011 בחברת התקליטים A&M.
מיני-אלבום זה יצא במהדורה מוגבלת של 5,000 עותקים בלבד ונחשב לפריט אספנות בקרב מעריצי מוזיקת הרוק והלהקה בפרט.
רצועות 1-3 הוקלטו ב-5 בדצמבר 1996 במרכז הכנסים ע"ש הנרי קיסינג'ר באוקלנד, קליפורניה
רצועה 4 הוקלטה ב-7 בדצמבר 1996 ב"Pacific National Exhibition Forum", ונקובר, בריטיש קולומביה, קנדה
רצועה 5 הוקלטה ב-4 בדצמבר 1996 באודיטוריום הזיכרון בסקרמנטו, קליפורניה
קים ת'איל – גיטרה מובילה
"Before You Go" (בעברית: "לפני שאת/ה הולכ/ת") הוא סינגל שהוקלט על ידי הזמר-יוצר הסקוטי לואיס קפלדי, מתוך המהדורה המיוחדת של אלבום הבכורה שלו, Divinely Uninspired to a Hellish Extent.
השיר יצא לאור ב-19 בנובמבר 2019, על ידי חברות התקליטים ורטיגו ברלין ויוניברסל, כסינגל מתוך האלבום.
השיר הגיע למקום הראשון במצעד שבאירלנד ובמצעד הסינגלים הבריטי, ולמקום התשיעי במצעד הבילבורד הוט 100.
קפלדי סיפר בפוסט ברשתות החברתיות כי השיר הוא "ללא ספק המנגינה האישית ביותר" שכתב אי פעם.
על פי Idolator, השיר "עוסק בתוצאות הרגשיות של ההתאבדות", והושפע מהתאבדותה של דודתו של קפלדי, בזמן שקפלדי היה ילד.
גארי ג'יימס מאנטרטיינמנט פוקוס תיאר את השיר כ"רצועה רגשית".
מקסמיליון פולו מ-Ones to Watch חשב כי השיר "הוא שיר שובר לב של אמת, כזה שלא מחפש להאשים אלא פותר את השאלות חסרות התשובות" והטיל ספק אם הטון הרגשי של קפלדי היה "תוצאה של תחושת אובדן".
רובין מארי מ-Clash Music תיאר את הרצועה כ"סימן מסחרי של קפלדי" ותיאר אותה כ"קטע יצירתי של כתיבת שירים אקוסטית עם קול סוחף".
Bed (בעברית: מיטה) הוא סינגל שהוקלט על ידי התקליטן הבריטי ג'ואל קורי יחד עם הזמרת-יוצרת הבריטית ריי והתקליטן הצרפתי דייוויד גטה.
השיר יצא לאור ב-26 בפברואר 2021, על ידי חברות התקליטים אסיילום רקורדס ו-Perfect Havoc, כסינגל שלא מתוך אלבום.
בריאיון לחברת המצעדים הרשמית הסביר קורי כי יצירת השיר החלה בקיץ 2020, במהלך מושב אולפן עם הזמרת והיוצרת ג'ין ג'ין.
לאחר שהאזין להדגמות שהקליטה הזמרת ריי, הוא המשיך ליצור קשר עם הזמרת דרך האינסטגרם באומרו "היא אמרה לי שהיא הגתה את הרעיון עם דייוויד גטה.
יצרתי קשר עם גטה והוא שמח שאני אעבוד על זה עם ריי.
אני וריי נפגשנו יחד באולפן ופיתחנו את המשך השיר.
שמונה חודשים, ואנחנו מוכנים להוציא את "Bed" לעולם".
בנוסף, סיפר קורי, "השקעתי בזה כל כך הרבה עבודה קשה ואהבה ואני בר מזל שיכולתי לשתף פעולה עם כישרונות מדהימים כמו ריי והאגדה, גטה.
אני כל כך מתרגש שהעולם ישמע את זה".
השיר הוכרז ב-18 בפברואר 2021, כשכל אמן פרסם תמונה של עצמו שוכב במיטה.
מדינהתאריך יציאהפורמטחברת תקליטיםמקורעולם26 בפברואר 2021הזרמת מוזיקה • הורדה דיגיטליתאסיילום רקורדס • Perfect Havoc
"" הוא סינגל שבוצע על ידי להקת ארבע העונות ויצא לאור בשנת 1967. השיר זכה להצלחה בשנת 2008 לאחר שזכה לגרסת כיסוי על ידי הצמד הנורווגי מאדקון.
מאז שנת 1965, הזמר-היוצר בוב גאודיו, חבר להקת ארבע העונות לא כתב אף שיר ללהקה, אף שעד אז כתב או היה שותף לכתיבת כמעט כל להיט של ההרכב.
הסינגל היה השני מתוך האלבום שהוציאה הלהקה.
הוא הביא לחזרתו של לזירת הזמר היוצר בהרכב.
השיר דורג במקום ה-26 במצעד בילבורד הוט 100.
השיר נכלל במערכה השנייה של המחזמר בברודוויי אודות ארבע העונות "ג'רזי בויז".
הוא הושמע כחלק מפרסומת של אדידס לרגל 60 שנות פעילות.
בשנת 2007 הוציא הדי ג'יי הצרפתי פילוסקי גרסת רמיקס לשיר.
הגרסה דורגה במקום הראשון במצעד הדאנס הבריטי.
גרסתו של פילוסקי אינה מכילה נגינה או שירה נוספת, אלא רמיקס פשוט על ההקלה המקורית.
בשנת 2007, אותה שנה בה הוציא פילוסקי גרסה משלו, הוציא הרכב ההיפ הופ הנורווגי מאקדון גרסה לשיר עם מילים שונות במעט עם קטעי ראפ.
גרסה זו הצליחה בנורווגיה ובאירופה.
בארצם זכה השיר בפרס "להיט השנה".
בצרפת ובהולנד דורג השיר במקום הראשון במצעדים.
בבריטניה הגיע השיר למקום החמישי, בעוד בגרמניה הוא הגיע למקום השביעי.
להקת הרוק האיטלקית מונסקין הקליטה גרסת כיסוי לשיר בשנת 2017, לאחר שביצעה אותו ב-The X Factor איטליה, וכללה אותו במיני-אלבום שלה, Chosen.
אף על פי שלא יצא כסינגל, הגיע בשיאו למקום ה-39 במצעד הסינגלים האיטלקי ובשנת 2018 קיבל את תואר הזהב מאיגוד תעשיית ההקלטות האיטלקי.
בעקבות זכיית הלהקה באירוויזיון 2021, השיר, לצד שירים נוספים של הלהקה, החל להופיע במצעדי המוזיקה ברחבי אירופה.
השיר הגיע למקום הראשון במצעדים של אוסטריה, צ'כיה, גרמניה ושווייץ, לחמישייה הפותחת בפינלנד, יוון, אירלנד, ליטא, הולנד, ניו זילנד, נורווגיה, סלובקיה ושוודיה ולעשירייה הפותחת באוסטרליה, הונגריה, פורוטוגל ובריטניה.
השיר אף הגיע ל-20 הראשונים במצעד הבילבורד גלובל 200 ולמקום הראשון במצעד הספוטיפיי העולמי.
השיר נהפך לשיר השישי עם מספר האזנות הגבוה ביותר ביממה אחת לשנת 2021, עם 8 מיליון האזנות בשירות הזרמת המדיה ספוטיפיי.
מקוםתאריםמכירות איטליה (FIMI) זהב 25,000
בשנת 2009 רמיקסים רבים בסגנון הרמיקס של פילוסקי הופיעו בפרסומות של אדידס לרגל 60 שנות פעילות החברה.
בפרסומות השתתפו ידוענים בהווה ובעבר כגון דייוויד בקהאם, מיסי אליוט, קייטי פרי, דה טינג טינגס, קווין גארנט, ג'יזי, אסטל ועוד.
בשנת 2009/2010 שימש השיר כרקע לשידורי ה-BBC בסיקוריו את אליפות הפורמולה 1. בנוסף הושמע בסצנה בסרט "לזרום עם זה", ובסרט "סטפ אפ 3D".
"Beg for You" (בעברית: "להתחנן בשבילך") הוא סינגל שהוקלט על ידי הזמרת-יוצרת הבריטית צ'ארלי XCX בהשתתפות הזמרת הבריטית–יפנית רינה סאוואיאמה.
הוא יצא לאור ב-27 בינואר 2022, על ידי חברות התקליטים אסיילום רקורדס ווורנר מיוזיק גרופ, כסינגל השלישי מתוך אלבום האולפן של XCX, Crash.
"Beg for You" הוא סימפול של השירים "Cry for You" של הזמרת השוודית ספטמבר ו-"Don't Cry" של להקת הדאנס הבלגית מילק אינק.
השיר הגיע למקום ה-24 במצעד הסינגלים הבריטי.
XCX הכריזה לראשונה על שיתוף הפעולה שלה עם סאוואיאמה בשידור חי בערוץ הטיקטוק שלה, שהועלה במאי 2021, ובו חשפה כמה פרטים על Crash והשמיעה כמה קטעים מרצועותיו.
בדצמבר פרסמה בחשבון האינסטגרם שלה צילום מסך של התכתבות בינה לבין סאוואיאמה בו הן מכריזות באופן רשמי על השיר המשותף שלהן.
ב-21 בינואר 2022 חשפה סאוואיאמה את שם השיר בחשבון הטיקטוק שלה.
הוא הושמע לראשונה ב-27 בינואר ב-BBC Radio 1.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-40.5 מיליון השמעות.
הווידאו קליפ הרשמי של השיר פורסם ב-11 בפברואר 2022. נכון למאי 2022 עומד מונה הצפיות של הקליפ על למעלה מ-5.5 מיליון צפיות.
אזורתאריךפורמטחברת תקליטיםגרסה הערות עולם 27 בינואר 2022הורדה דיגיטלית, הזרמת מוזיקהאסיילום רקורדס, וורנר מיוזיק גרופמקורית 18 בפברואר 2022רמיקס של פוקי 25 בפברואר 2022 רמיקס של ורנון
"Been There Done That" הוא שיר של צמד המפיקים המוזיקליים השוודי, NOTD, בשיתוף פעולה עם הזמרת-יוצרת השוודית, טובה סטירקה.
השיר יצא, על ידי חברות התקליטים ToWonder ויוניברסל מיוזיק גרופ, ב-24 באוגוסט 2018. השיר הופק על ידי NOTD, ונכתב על ידי NOTD, ג'ייק אנד קוק וקנדי לייקן.
נכון לדצמבר 2022, השיר הושמע למעלה מ-38 מיליון פעמים בספוטיפיי, ולמעלה מ-1.2 מיליון פעמים ביוטיוב.
"Bed of Roses" (בעברית: "מיטה של שושנים") הוא שיר של להקת בון ג'ובי' שהופיע לראשונה באלבום האולפן החמישי שלהם Keep the Faith בשנת 1992 ולאחר מכן יצא כסינגל ב-11 בינואר 1993. ג'ון בון ג'ובי כתב את המילים בחדר בבית מלון כשהוא סובל מחמרמורת, כשמילות השיר שיקפו את הרגשותיו באותו זמן.
השיר מכיל ריפי גיטרה נמשכים ונגינת פסנתר רכה, יחד עם שירה מרגשת וגבוהה של ג'ון בון ג'ובי.
הקליפ של השיר מתחיל בצילום של ריצ'י סמבורה מנגן על גיטרה גבוה על פסגת הר, ואז חותך לסצנות של ג'ון לבדו בחדרו במלון, הלהקה מקליטה את השיר באולפן, ולבסוף מופיעה עם השיר בהופעה חיה על הבמה.
בתחילה, במאי הקליפ רצה שג'ון בון ג'ובי יהיה על פסגות ההרים, אך ג'ון אמר: "הייתי בפסגת ההר בשיר "Blaze of Glory", שלח אותם" (ריצ'י סמבורה ודייוויד בריאן שנראה מנגן על הפסנתר בראש ההר).
החלקים החיים של השיר צולמו ב"סטבלר ארנה" (Stabler Arena) בבית לחם בפנסילבניה, ב-31 בדצמבר 1992, כחלק מקונצרט מיוחד לכבוד הסילבסטר.
על מנת להשיג את הקהל התוסס והגדול ביותר לקליפ, הלהקה עשתה סידורים כך שלא יהיו מקומות ישיבה ושיהיה מחיר אחיד עם כרטיסי כניסה כלליים.
השיר נהיה מרכיב מרכזי ברשימת השירים של ג'ון בון ג'ובי בהופעותיו במשך שנים רבות, והופיע באלבום הלהיטים הגדולים של הלהקה "Cross Road", ובסגנון מוזיקה אקוסטית באלבומם "This Left Feels Right".
גרסה חיה לשיר ניתן לראות בDVD של האלבום "Crush".
כמו כן הוקלטה גרסה עם מילים בספרדית, בשם "Cama De Rosas".
השיר הוצג לפרק זמן קצר בפרק של מיס מארוול בכיסוי של להקה בשם "Brown Jovi".
"Behind Blue Eyes" (בעברית: "מאחורי עיניים כחולות") היא בלדת רוק של להקת הרוק האנגלית The Who.
השיר נכתב על ידי פיט טאונסנד במסגרת הפרויקט הלא גמור של הלהקה "Lifehouse".
זהו הסינגל השני מהאלבום החמישי של הלהקה "Who's Next" אשר פורסם במקור ב-1971. השיר עוסק בהתמודדות הפנימית של אדם אשר מנסה להקרין כלפי חוץ חוסן וקשיחות, למרות שבפועל הוא פגיע במיוחד.
זהו אחד מהשירים הפופולריים והמוכרים ביותר של הלהקה אשר זכה לגרסאות כיסוי רבות לאורך השנים על ידי אמנים רבים כולל בריאן אדמס, שריל קרואו, ולהקת לימפ ביזקיט.
בשיא הפופולריות הסינגל הגיע למקום ה-34 במצעד האמריקני ב-6 בנובמבר 1971.
רוג'ר דלטרי - סולן ראשי
פיט טאונסנד - גיטרה אקוסטית וגיטרה חשמלית, קולות רקע
ג'ון אנטוויסל - גיטרת בס, קולות רקע
השיר נכלל לאורך השנים במספר סרטים וסדרות טלוויזיה כולל סדרת הטלוויזיה "באפי קוטלת הערפדים" בפרק "Where the Wild Things Are" בו דמותו של רופרט ג'יילס (מגולם על ידי אנטוני הד) שר גרסת כיסוי לשיר.
גרסת כיסוי של השיר נכללה גם בסדרת הטלוויזיה לגיון של רשת FX, בפרק 11 של העונה השנייה.
בשנת 2003 פורסמה גרסת כיסוי לשיר שבוצעה על ידי להקת הראפ-רוק האמריקאית לימפ ביזקיט.
הסינגל פורסם ב-23 בספטמבר 2003. הגרסה ש ל לימפ ביזקיט כללה בית חדש ופזמון נוסף.
למרות שגרסת הכיסוי של לימפ ביזקיט ספג ביקורות שליליות רבות, והגיע רק למקום ה-71 במצעד בילבורד הוט 100 האמריקני, הוא זכה להצלחה רבה יחסית ברחבי העולם.
גרסת הכיסוי של לימפ ביזקיט הגיעה למקום הראשון במצעד הצ'כי, ובמצעד השוודי, וזכה גם להצלחה רבה במצעדים של אוסטריה, דנמרק, גרמניה ונורווגיה.
בבריטניה הוא הגיע בשיא למקום ה-18 במצעד הסינגלים הבריטי.
באוסטרליה השיר הגיע בשיא למקום הרביעי במצעד האוסטרלי ובניו זילנד הוא הגיע בשיא למקום החמישי במצעד הניו זילנדי.
בווידאו קליפ של השיר מככבת השחקנית זוכת האוסקר האלי ברי והוא כולל סצנות מתוך סרט הקולנוע "גוטיקה" בו ברי מככבת בתפקיד הראשי.
הווידאו קליפ מתאר מערכת יחסים בין הסולן של לימפ ביזקיט פרד דרסט לבין האלי ברי, אשר דומה למדיי לקו העלילה של הסרט גוטיקה.
השיר נכלל גם בכתוביות הסיום של הסרט עצמו.
"Before the Party's Over" (בעברית: "לפני שהמסיבה נגמרת") הוא סינגל שהוקלט על ידי הזמר הבלגי מוסטי.
הוא יצא לאור ב-20 בפברואר 2024 דרך חברת התקליטים PIAS רקורדינגס, ונבחר לייצג את בלגיה באירוויזיון 2024, שנערך במאלמה שבשוודיה.
"Before the Party's Over" נכתב על ידי מוסטי, אלויסיוס לויד, אריאנה ד'אמאטו, שרלוט קלארק, נינה סמפרמאנס, פייר דומולן ובנואה לקלרק, והופק על ידי השניים האחרונים לצד טובי ספלמן.
בראיונות שונים סיפר מוסטי כי היה לו חשוב לשמור על הקו המוזיקלי שאימץ בשיריו האחרונים, ולהפוך את השיר ל"פופ עם נגיעות אפלות".
נוסף על כך, אמר כי רצה להפגין את הדרך חיים שלו ואת תחושת הראוותנות שאימץ במרוצת השנים.
בפזמון האחרון של "Before the Party's Over" נכללות דגימות קוליות שנשלחו לתאגיד השידור הוולוני (RTBF) על ידי מעריצי התחרות.
ב-30 באוגוסט 2023 הוכרז מוסטי על ידי RTBF כנציג הבלגי לעונת האירוויזיון הקרובה.
תאריך יציאת השיר ננעץ לחודש פברואר.
יום לפני פרסומו הרשמי חשף מוסטי את שמו.
ב-20 בפברואר נשמע "Before the Party's Over" לראשונה בתוכנית הרדיו Le 8/9 ב-VivaCité.
עם זאת, הוא הודלף יומיים קודם לכן בתחנת רדיו אחרת בשם טיפיק, שהשמיעה את השיר בשלמותו.
כחלק מקידום השיר לקראת האירוויזיון אישר מוסטי את השתתפותו בכמה אירועים, דוגמת PrePartyES במדריד ב-29 במרץ, מסיבת האירוויזיון של ברצלונה ב-6 באפריל, מסיבת האירוויזיון של לונדון ב-7 באפריל, קונצרט האירוויזיון הגדול בהולנד ב-13 באפריל ומסיבת האירוויזיון הנורדית בסטוקהולם ב-14 באפריל.
בנוסף, ב-4 במאי הופיע בכפר האירוויזיון במאלמה.
באתר Wiwibloggs, המכיל מספר ביקורות שונות, צבר השיר דירוג ממוצע של 7.4/10 – המקום העשירי מתוך 37 שירי אירוויזיון 2024 בטבלת הדירוג הכללית של האתר.
ג'ון אובריאן מ-Vulture מיקם את השיר במקום ה-28, ותיאר אותו כ"בלדה נוספת של ילד עצוב".
ב-16 באוגוסט 2023 אישר תאגיד השידור הוולוני, Radio-télévision belge de la Communauté française (RTBF), את השתתפות המדינה באירוויזיון הקרוב.
שבועיים אחר כך נחשף כי מוסטי נבחר לשאת את ראש נס המשלחת הבלגית באירוע.
שירו יצא לאור באופן רשמי ב-20 בפברואר.
בלגיה שובצה להשתתף בחלקו השני של חצי הגמר השני, שנערך ב-9 במאי.
בלגיה הופיעה כמדינה ה-12, אחרי גאורגיה ולפני אסטוניה.
הופעתה של בלגיה נפתחת כשמוסטי עומד בקצה הפנימי של הבמה, שמוארת באורות צהובים וכתומים.
על מוסטי מאפיל צל בדמותו, שנעלם כשהחלק השני של הבית הראשון מתחיל.
מאחורי מוסטי מפוזר עשן סמיך וכבד.
לאחר מכן פוסע לעבר מרכז הבמה, עליה מונח עיגול מוגבה ועליו מעגל של מיקרופונים.
הוא לבוש בחליפה לבנה פתוחה, ועוטה כפפות בצבע כסף וזהב.
מוסטי יוצא ממעגל המיקרופונים רק כשהמעבר לפזמון האחרון מתחיל.
ההופעה נגמרת כשהוא יושב על ברכיו.
בסוף המופע הוכרז כי בלגיה סיימה את הערב בין שש המדינות, שכשלו בניסיון להעפיל לשלב הגמר.
מאוחר יותר התברר כי היא דורגה במקום ה-13 עם 18 נקודות.
הורדה דיגיטלית/סטרימינג – רמיקס מאת מדיסם
אזור תאריך פורמט גרסה חברת תקליטים הערות שוליים עולם 20 בפברואר 2024 סטרימינג הורדה דיגיטלית סינגל PIAS רקורדינגס 5 ביולי 2024 רמיקס של מדיסם
Becoming Insane (בעברית: משתגע) הוא סינגל ומיני-אלבום של הרכב הטראנס הפסיכדלי אינפקטד מאשרום שיצא לאור בינואר 2007 כסינגל היחיד מאלבומם השישי Vicious Delicious.
השיר הוא הקטע הפותח את אלבומם השישי, Vicious Delicious.
בדומה לחלק משירי האלבום, שהתאפיין במיזוג ז'אנרים מוזיקליים שונים כמו הרוק אל תוך הטראנס האופייני להם, גם בטראק זה משולבים קטעי גיטרות שבוצעו על ידי הגיטריסט ארז נץ וקטעי שירה, לרבות קטע שהושר בשפה הספרדית על ידי גילברטו "גיל" סרסו, זמר מקסיקני והסולן של להקת הרוק המקסיקנית Kinky .
השיר זכה להצלחה ברדיו, והגיע למקום השישי במצעד השנתי של גלגלצ לשנת ה'תשס"ז, ובכך הפך לטראק הראשון של אינפקטד מאשרום שמדורג במצעד שנתי זה.
בנוסף לצאתו לתחנות הרדיו, הסינגל יצא בפורמט EP בו נכללו גרסת הרדיו, גרסת האלבום, וידאו קליפ, רמיקס לטראק Deeply Disturbed מהאלבום Converting Vegetarians (בו שולבו גם כן קטעי גיטרות בביצוע ברי סחרוף) ורמיקס לטראק Merlin מ-2002.
כמה שנים לאחר צאתו, עלה הסינגל לרשת הזרמת המדיה ספוטיפיי שם הצליח לצבור למעלה מ-43 מיליון השמעות לגרסה המלאה, ולמעלה מ-3 מיליון השמעות לגרסת הרדיו.
ב-19 בינואר 2007 עלה הווידאו קליפ של השיר לאתר יוטיוב, שלא דרך הערוץ הרשמי של ההרכב.
נכון ל-2024 הקליפ זכה ללמעלה מ-26 מיליון צפיות.
"Been Down So Long" הוא שיר של להקת הרוק האמריקאית הדלתות.
השיר מופיע כרצועה השלישית באלבום L.A.
Woman, אלבום האולפן האחרון שהסולן ג'ים מוריסון הקליט עם הלהקה.
השיר כונה, בעיקר על ידי המבקר רוברט כריסטגאו, כ"טייק-אוף" באלבום.
גרסה חיה שהוקלטה ב-8 במאי 1970 בקובו ארנה בדטרויט, מופיעה באלבום האוסף The Bright Midnight Sampler משנת 2000.
מילות השיר נכתבו על ידי הסולן ג'ים מוריסון, אם כי ארגון זכויות הביצוע ASCAP, יחד עם הערות האלבום עצמו, נתן קרדיט על כתיבת השירים לכל חברי הלהקה באופן שווה.[מוריסון] לקח את הכותרת של רומן של ריצ'רד פארינה.
זה עוד שיר נבואי בדיעבד.
הוא היה צריך להיות במקום שקט ורגוע יותר.
- ריי מנזרק, בוחן את מילות השירמילותיו של מוריסון מתבססות על נושאים של דיכאון, שחרור ומיניות, ומתייחסות למאסרו במהלך הופעות חיות.
שם השיר מתייחס לספרו של ריצ'רד פאריניה Been Down So Long It Looks Like Up to Me, והושפע ממילות שירו של פורי לואיס משנת 1928, "I Will Turn Your Money Green": "הייתי למטה כל כך הרבה זמן / זה נראה לי תלוי בי".
ריי מנזרק - גיטרת קצב
רובי קריגר - גיטרת סלייד
ג'ון דנסמור - תופים, טמבורין
ג'רי שף - גיטרה בס
מארק בנו - גיטרת קצב
"Behind My Camel" הוא השיר השמיני מהאלבום משנת 1980 של להקת הרוק הבריטית הפוליס.
השיר נכתב על ידי הגיטריסט אנדי סאמרס והיה הראשון שהולחן על ידו בלבד במהלך הקריירה שלו בלהקה.
השיר זכה בפרס גראמי בשנת 1982 על הביצוע הרוק האינסטרומנטלי הטוב ביותר (הפרס הוענק ב-1982, אך עבור הישגים בשנת 1980 המאוחרת או 1981).
השיר מאופיין במלודיית גיטרה פשוטה אך מצמררת, בסגנון כמעט-ערבי (ומכאן השם), ריף בס חזרתי שנוגן על ידי סאמרס עצמו בגלל שסטינג בחר לא לנגן בו, סטיוארט קופלנד מנגן על התופים קלידים אטמוספיריים שנמצאים בעומק המיקס.
מבקר המוזיקה מייק דוקאט מ-Ultimate Classic Rock תיאר את השיר כ"אחד מהאינסטרומנטליים המוצלחים יותר של הפוליס, בזכות עבודת הגיטרה של סאמרס בהשפעה מזרחית."
"Behind My Camel" לא היה פופולרי במיוחד בקרב שני חברי הלהקה האחרים, במיוחד סטינג.
גם סטיוארט קופלנד לא היה בעד השיר:
"Behind My Camel" בוצע מחדש על ידי להקת הפאנק מטאל פריימוס, עבור המיני-אלבום של גרסאות הקאבר שלהם, "Rhinoplasty" משנת 1998.
בריאיון, הבסיסט והסולן של פריימוס לס קלייפול התייחס לכיסוי השיר:
"Bed Chem" הוא שיר של הזמרת האמריקאית סברינה קרפנטר, מתוך אלבומה השישי, Short n' Sweet, שיצא לאור ב-23 באוגוסט 2024. השיר נכתב על ידי קרפנטר בשיתוף עם ג'וליה מייקלס, איימי אלן, ג'ון ראיין ואיאן קירקפטריק, שגם הפיקו אותו.
ב-8 באוקטובר 2024 יצא השיר כסינגל שיווקי לתחנות רדיו להיטים עכשוויים בארצות הברית.
ב-10 בינואר 2025 צפוי השיר לצאת כסינגל פיזי.
לאחר חתימתה עם חברת התקליטים איילנד רקורדס בינואר 2021, החלה קרפנטר לעבוד על אלבומה השישי, במטרה לחקור סגנונות מוזיקליים חדשים.
"Bed Chem" הוקלט באולפנים בקלבסס, קליפורניה, ובאיי הבהאמה.
השיר משלב אלמנטים של סינת'-פופ ו-R&B משנות ה-2000 המוקדמות, עם קצב של 95 פעימות לדקה ובסולם לה מז'ור.
מילות השיר עוסקות במשיכה אינטנסיבית שקרפנטר חשה כלפי גבר, ומתארות את הכימיה ביניהם בחדר השינה.
השיר כולל רמיזות מיניות ושימוש במטאפורות לתיאור האינטימיות ביניהם.
עם יציאתו, זכה "Bed Chem" לביקורות חיוביות.
ג'ייסון ליפשוץ מ"בילבורד" תיאר את השיר כ"פלירטוט חלומי מלא בקולות מדויקים, נגיעות אישיות ורמיזות מיניות".
השיר הגיע למקום ה-14 במצעד הסינגלים הבריטי ולמעמד זהב בניו זילנד ולמעמד כסף בבריטניה.
נכון ליוני 2025, הגיע השיר למעל 600 מיליון האזנות בספוטיפיי.
במרץ 2025, קרפנטר פתחה את טקס פרסי המוזיקה הבריטית 2025 עם הופעה שכללה מחרוזת של השירים "Espresso" ו-"Bed Chem".
"Behöver inte dig idag" (בתרגום חופשי לעברית: "לא צריכה אותך היום") הוא סינגל שהוקלט על ידי הזמרת השוודית קלרה קלינגנסטרם.
הוא יצא לאור ב-27 בפברואר 2021 בהוצאת חברת התקליטים וורנר מיוזיק שוודיה, כסינגל שלא מתוך אלבום אולפן.
השיר נכתב על ידי המבצעת, בובי יונגגרן ודויד לינדגרן זכריאס.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-22.3 מיליון השמעות.
"Behöver inte dig idag" היה שירה של קלינגנסטרם למלודיפסטיבלן השנתי, הקדם השוודי לאירוויזיון 2021, שהתקיים ברוטרדם שבהולנד.
נכון לפברואר 2025 עומד מונה הצפיות של הקליפ על כ-500 אלף צפיות.
Before the Dawn (בעברית: לפני השחר) היא להקת דת' מטאל מלודי פינית שהוקמה על ידי תומאס סאוקונן, והתחילה כפרויקט סולו.
הלהקה מאופיינת במלודיות מלנכוליות ובליריקה אפלה, וסגנונה מושפע במידה רבה ממטאל גותי.
בינואר 2013 תומאס הכריז על סיום כל הלהקות והפרויקטים המתמשכים שלו, והכריז על תחילתה של להקה חדשה בשם Wolfheart (אשר התאפיינה בצליל דת' מטאל כבד יותר).
אם זאת, הלהקה התאחדה בשנת 2021.
ללהקה(אשר הוקמה כפרויקט סולו) נוספו החברים פאנו ווילמאן (גיטרה ושירה נקייה), מייק אוג'אלה, וקימו נורומי ויחד הם הוציאו את שני האלבומים הראשונים
ב-2005 החליט להחליף את כל חברי הלהקה עקב כך שהוא הרגיש חוסר מקצועיות ומוטיבציה מצידם,
כך שנוספו ללהקה במקומם לארס איקינד(שירה נקייה ובאס), יוהו ראיהה(גיטרה), ג'ואל מקינן (קלידים) והמתופף אאטו מוקה.
ב-2006 הוציאה הלהקה את האלבום The Ghost ומסשן כתיבתו נשארו מספר שירים נוספים יותר מלנכוליים ואיטים מהסגנון של הלהקה אותם תומאס החליט להוציא עם לארס כזמר ועצמו כנגן כל הכלים תחת הפרויקט שחר של נחמה(Dawn of Solace),
הלהקה פורקה ב-2013 עקב רצונו של תומאס להתמקד בוולפהארט,
לאחר איחודה של הלהקה מחדש בשנת 2021, תומאס עבר להיות מתופף הלהקה וגיטריסט רק בסטודיו.
ב-2022 עזב לארס את הלהקה ובמקומו גייסה הלהקה את מתמודד דה וויס פינלנד פאבו לאפוטי.
Ben הוא אלבום הסולו השני של מייקל ג'קסון, שיצא לאור ב-4 באוגוסט 1972, אחד עשר חודשים לאחר אלבום הסולו הראשון, Got to Be There.
האלבום יצא בתקופת ההתבגרות של ג'קסון.
חלק מהשירים באלבום הם בלדות, סגנון שונה מהשירים אותם שר ג'קסון עם חמישיית הג'קסונים.
שיר הנושא, Ben, הוא בלדה שנכתבה על עכברוש כחלק מפסקול לסרט.
Believe (בעברית: "להאמין") הוא אלבום האולפן השלישי של הזמר-יוצר הקנדי ג'סטין ביבר.
האלבום יצא לאור ב-19 ביוני 2012 על ידי חברת התקליטים איילנד רקורדס (יוניברסל מיוזיק גרופ).
עם יציאת האלבום יצא ביבר לסיבוב ההופעות השני שלו שנשא את שם האלבום, "Believe Tour".
ב-1 במרץ 2012, הודיע הזמר-יוצר הקנדי ג'סטין ביבר בתוכנית של אלן דג'נרס על יציאת הסינגל הראשון מהאלבום "Boyfriend", שיצא ב-26 במרץ 2012. השיר נכתב על ידי ביבר ומייק פוזנר, והופק על ידי פוזנר ומייסון לוי.
הוא הצליח לטפס עד למקום השני במצעד בילבורד הוט 100 לאחר שמכר כ-521,000 עותקים דיגיטליים, נתון שמיקם את השיר כהשני הגבוה ביותר אי פעם במכירות דיגיטליות בשבוע הראשון ליציאתו.
"Boyfriend" הגיע למקום הראשון גם במצעד בלבנון ולעשרת המדורגים ביותר במצעדים של 13 מדינות אחרות, ונכון ל-2016 הוא זכה בתואר פלטינה שלוש פעמים בארצות הברית, קנדה ואוסטרליה, פעמיים בנורווגיה ובתארים פלטינה וזהב בעוד 4 מדינות.
הסינגל השני "As Long as You Love Me" פורסם ב-10 ביוני 2012 ועם הזמן צבר פופולריות כשזכה בתארים כסף וזהב ב-4 מדינות, בתואר פלטינה כפולה בקנדה אוסטרליה ונורווגיה ובתואר פלטינה מרובעת בארצות הברית.
לאלבום יצאו עוד שני סינגלים, "Beauty and a Beat" ו-"All Around the World" שנחלו הצלחה מועטה יותר, ועוד שיר "Right Here" שיצא כסינגל בארצות הברית בלבד.
האלבום יצא לאור ב-19 ביוני 2012 וציין מעבר מוזיקלי כאשר צלילי הטין פופ שאפיינו את אלבומיו הקודמים ננטשו, ובמקומם שולבו אלמנטים של סגנונות הרית'ם אנד בלוז והדאנס-פופ.
בניסיון לפתח סאונד בוגר יותר, ביבר חבר לטווח רחב של מפיקים אורבנים, ביניהם דיפלו, זד והפזמונאי המוערך מקס מרטין, ובנוסף אירח בשיריו אמנים כמו דרייק וניקי מינאז' הבאים מרקע דומה.
האלבום קיבל ביקורות מעורבות ממבקרים, וכתב העת האמריקאי "Entertainment Weekly" היה בין תומכיו הבודדים כשבחר לשבח את האבולוציה המוזיקלית של הזמר והגדיר את האלבום כ"היכרות והמצאה מחודשות".
ב-29 בספטמבר 2012 ביבר התחיל את סיבוב ההופעות השני שלו "Believe Tour" שנפתח בגלנדייל שבאריזונה, והסתיים ב-8 בדצמבר 2013, בפרת'.
הסיבוב תמך באלבום Believe וגרף סכום של כ-209.9 מיליון דולר, דבר אשר הפך אותו לאחד מסיבובי ההופעות המצליחים ביותר בכל הזמנים ולשני המצליח ביותר של ביבר.
ב-3 באוקטובר הודיע ביבר על כוונתו לפרסם שיר חדש פעם בשבוע בימי שני במשך 10 שבועות כהקדמה לסרט ההמשך וסרט ההופעה השני שלו "ג'סטין ביבר: Believe".
ב-23 בדצמבר 2013 כלל השירים שפרסם לאורך אותה התקופה אוגדו לכדי אלבום בשם Journals, שהפך לאלבום האוסף השני שלו וכלל בנוסף חמישה שירים חדשים.
הסרט יצא לאקרנים יומיים לאחר מכן ונחל כישלון קופתי לעומת קודמו.
מוקדם יותר באותו החודש סיבוב ההופעות שלו "Believe Tour" הגיע לסיומו.
האלבום דורג במקום הראשון במצעד בילבורד 200, ובכך הפך לאלבומו הרביעי שהצליח לעשות כן, והוא נחל הצלחה גדולה במצעדים כשהגיע למקום הראשון ב-15 מדינות, כולל קנדה, ומלבד שתי מדינות הוא נכלל בעשרת המדורגים ביותר בכל 13 המדינות בהן האלבום נכנס למצעדים.
Believe זכה בתואר פלטינה משולשת בארצות הברית ברזיל ומקסיקו, פלטינה כפולה בקנדה דנמרק ונורווגיה ובתארים פלטינה וזהב ב-8 מדינות אחרות.
ב-14 בדצמבר הוא התארח בשלישית אצל אלן דג'נרס והצהיר על כוונתו להקליט אלבום אקוסטי שני במספר בשם Believe Acoustic.
האלבום יצא לאור ב-29 בינואר 2013 וכלל גרסה אקוסטית לשירים נבחרים מהאלבום Believe וגרסת לייב של שיר אחד, לצד שלושה שירים חדשים "Yellow Raincoat", "I Would" ו-"Nothing Like Us".
BelAZ (ראשי התיבות בבלארוסית של: Беларускі аўтамабільны завод, מפעל הרכבים של בלארוס) היא יצרנית ציוד מכני הנדסי ומשאיות ענק שבסיסה בז'ודזינה בבלארוס.
המפעל הוקם בשנת 1948, בתקופת ברית המועצות.
אחד הדגמים הידועים ביותר של החברה הוא משאית המכרות 75710 BelAZ שנחשב למשאית הגדולה ביותר בעולם.